Istraga ispitivačkih tehnika osumnjičenika za terorizam ukazuje na jednu novu dinamiku u administraciji
Ministar pravosuđa Eric Holder zaključio je da je nemoguće slijediti uputu predsjednika Obame i okrenuti se prema naprijed, a ne proves
Holder je izvijestio Bijeli kuću da se nevoljko opredijelio za imenovanje istražitelja koji treba preispitati jesu li prekršeni zakoni tijekom tih istraga – iste stvariza koje je predsjednik Obama tvrdio da želi izbjeći. I Holder je dobio odgovor – prema osobama koje su upoznate s ovim razgovorima -da sam mora odlučiti. Predsjednikovi savjetnici kažu da Barack Obama nije nesvjestan efekta koji bi kaznena istraga o zlostavljanju zatvorenika imala i na obavještajne dužnosnike i na sveukupnu političku klimu. Privatno je govorio o efektu koji bi takva istraga imala na CIA-u, međutim povukao je jasnu crtu između Bijele kuće i Ministarstva pravosuđa o ovoj istrazi – navodi riječi predsjednikovih savjetnika. Drugi washingtonski dnevnik donosi napis o tome kako sve manje Kubanaca bježi u Sjedinjene Države. Broj Kubanaca koji prelaze Floridski tjesnac pao je za više od polovice, čime bi 2009. mogla postati godina s najnižom migracijomiz ove komunističke zemlje u posljednjem desetljeću. Stručnjaci kažu da je teško utvrditi točno što je dovelo do ovog drastičnog pada, međutim, pripisuju to cijeloj kombinaciji čimbenika, a na samom vrhu nalaze se ekonomski problemi u Sjedinjenim Državama. Također naglašavaju pojačana nastojanja američkih organa gonjenja protiv krijumčara, ublažena američka ograničenja za Amerikance kubanskog podrijetla koji žele posjetiti rodbinu na tom otoku ili poslati im novac, te također strože mjere kubanske vlade. Međutim, stopa neuposlenosti u Miamiju od 11,6 posto – mogla bi biti glavni razlog za taj pad. Riječ je o skoro dvostruko većoj stopi u odnosu na prošlu godinu – piše – što znači i da je Amerikancima kubanskog podrijetla teže platiti krijumčarima da pomognu njihovim obiteljima napustiti Kubu.